《陈节斋挽诗 其一》
宋代·林希逸

诸贤名并端平见，一老音存正始遗。改纪重来时领袖，持荷独立右尊彝。

心忘世易身难乞，家著书多人少知。省闼才辞留史馆，可怜便入八哀诗。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。